Obafemi Lasode

Ọbáfẹ́mi Lásọdé (tí wọ́n bí lọ́jọ́ kẹrin oṣù Kejìlá ọdún 4 1955 o si ku ni Oṣu Keje ọjọ 25, ọdun 2025) jẹ́ gbajúmọ̀ olórin, olùdarí àti olóòtú sinimá , ó jẹ́ oǹkọ̀wé àti olóòtú orin, eré-oníṣe ọmọ Nigeria. Òun ni olùdarí-àgbà ilé-iṣẹ́ Even-Ezra Nigeria Limited, tí ó ṣe agbátẹrù sinimá olókìkí nì, Sango tí ó gba ọ̀pọ̀ àmì-ẹ̀yẹ lọ́dún 1997.

 Ìgbésí-ayé rẹ̀ láti ìbẹ̀rẹ̀
Wọ́n bí Ọbáfẹ́mi Bándélé Lásọdé lọ́jọ́ kẹrin oṣù Kejìlá ọdún 1955 ní ìlú Port Harcourt, olú-ìlú Ìpínlẹ̀ Rivers lórílẹ̀-èdè Nigeria, ṣùgbọ́n tí àwọn òbí rẹ̀ jẹ́ ọmọ bíbí Abẹ́òkúta, ní Ìpínlẹ̀ Ògùn. 

Ó kàwé ní St. Gregory's College ní ìlú Ọbaléndé ní Ìpínlẹ̀ Èkó, níbi tí ó ti kàwé gbàwé ẹ̀rí West African Senior School Certificate. Ó tesiwaju nínú ẹ̀kọ́ rẹ̀ tí ó sì kàwé gbàwé ẹ̀rí Bachelor of Science nínú ìmọ̀ Business administration ní ilé ẹ̀kọ́ Kogod School of Business, ní ìlú Washington, D.C. Lẹ́yìn èyí, ó tún kàwé gbàwé ẹ̀rí Master of Science nínú ìmọ̀ ìjìnlẹ̀ ìbánisọ̀rọ̀, Communication art láti Brooklyn College, City University of New York.
 Iṣẹ́ 
Ó dára pọ̀ mọ́ ilé-iṣẹ́ Inner City Broadcasting Corporation, ti ìlú New York City lọ́dún 1983 gẹ́gẹ́ bí olùdarí ìpolongo, níbi tí ó ti gba Sonny Okosuns lálejò lọ́dún 1984 ní gbajúmọ̀ gbọ̀ngán àgbáyé nì, Apollo Theater ní Harlem.

Ó ṣe agbátẹrù ètò orin ilẹ̀ adúláwọ̀ Áfíríkà tí a mọ̀ sí Afrika in Vogue lórí pẹpẹ Radio Nigeria 2, ètò yìí bẹ̀rẹ̀ lọ́dún 1989, tí wọ́n sì ṣe é fún odidi ọdún kan gbáko."Obafemi Lasode", International Contest 2000 – Artist's Page, A Song For Peace in the World. In 1995, he established Afrika 'n Vogue/Even-Ezra Studios.

Lọ́dún 1997, ó ṣe agbátẹrù àti olùdarí sinimá kan gbòógì tí ó gbàmì ẹ̀yẹ káàkiri ilẹ̀ adúláwọ̀ Áfíríkà tí àkọlé rẹ̀ ń jẹ́ Sango, gbajúmọ̀ sinimá tí wọ́n yàn láti ṣíde àjọ̀dún Minneapolis–Saint Paul International Film Festival lọ́dún 2002. Òun ni oǹkọ̀wé àwọn ìwé wọ̀nyí tí àkọlé wọn ń jẹ́ Television Broadcasting: The Nigerian Experience (1959–1992),Obafemi Lasode, Television Broadcasting: The Nigerian Experience (1959–1992), Caltop Publications (Nig.), 1993, , at Amazon. tí wọ́n ń lò báyìí ní àwọn ilé-ìwé ifáfitì káàkiri Nigeria.

 Àwọn sinimá tí ó ti kópa 
Sango (1997)
Mask of Mulumba (1998)
Lishabi
Tears of Slavery

Àwọn Ìtọ́kasí